Էլենի Նոգեյրա

**Էլենի Բարբարա Ռիբեյրու Ֆուրտադու Վելյու Նոգեյրա** (  . ), բելգիացի մոդել, դերասանուհի, երգչուհի, գրող և հեռուստահաղորդավարուհի։ Երաժշտական իր կարիերան սկսել է 1988 թվականին, իսկ դերասանականը՝ 1989 թվականին։ Հայտնի է « *Dillinger Girl* » կեղծանունով։ 2010 թվականից ելույթ է ունենում ֆրանսիական Nouvelle Vague խմբի կազմում։ Որպես ֆոտոմոդել՝  համագործակցում է Փարիզի Click and Viva գործակալությունների հետ։

## Կենսագրություն
Ծնվել է 1969 թվականին Բրյուսելում, միջին խավի ընտանիքում։ Նրա մայրը պորտուգալացի էր, ով 1968 թվականին գաղթել էր Բելգիա ՝ փրկվելու Սալազարի բռնապետությունից։ Էլենան խորթ եղբայր և երկու քույր ունի, որոնցից մեկը ճանաչված երգչուհի Լիոն է։ Էլենան մոդելային կարիերան սկսել է 15 տարեկանում, որից հետո համբավվել է որպես հեռուստատեսային և ռադիոհաղորդավարուհի։ 1989-ին թողարկել է իր դեբյուտային « *Lunettes Noires* » սինգլը, երեք տարի անց՝  *«Rivières rouges»* սինգլը։ Երգչուհին երկար ժամանակ չէր համարձակվում թողարկել սոլո ալբոմ։ Նրա դեբյուտային ալբոմը՝ *«Projet Bikini» վերնագրով,* թողարկվել է միայն 1999 թվականին՝ նրա երաժշտական կարիերայի մեկնարկից 10 տարի անց։

Հաջորդ ալբոմը՝ *Azul-ը*, Էլենան ձայնագրել է 2001 թվականին երգիչ և գործիքավորող Ֆիլիպ Կատերինի հետ։ Այն, ինչպես և նրա հաջորդ երաժշտական աշխատանքը՝  2004 թվականին թողարկված « *Née dans la nature* »-ը (Բնության մեջ ծնվածը), հսկայական հաջողություն ունեցավ Ֆրանսիայում։

1989 թվականին Էլենան նշեց իր նորամուտը կինոյում՝ նկարահանվելով « Բաղնիք » ֆիլմում։ Դրանից հետո նա հիմնականում զբաղվել է մոդելային բիզնեսով՝ պայմանագիր կնքելով ֆրանսիական Viva գործակալության հետ և պարբերաբար նկարահանվելով կարճամետրաժ ֆիլմերում։ Էլենայի վերադարձը կինո տեղի ունեցավ 2001 թվականին ֆրանսիական «Աստվածային երեխան» դրամայում։ Դերասանուհին փոքր դերերից ու կամեոներից աստիճանաբար անցել է ավելի մեծ դերերի։ 2005 թվականին նա գլխավոր դեր է խաղացել  «Սև արկղ» ֆիլմում, իսկ 2009 թվականին՝ «Սալազարի անձնական կյանքը» ֆիլմում։

2002-ին Էլենան իր ուժերը փորձել է գրական ասպարեզում՝ թողարկելով « *Թշնամին ներսում* » գիրքը (L'Ennemi est à l'intérieur), իսկ 2006-ին նա իր դեբյուտն է կատարել թատրոնի բեմում։ Շարունակելով իր երաժշտական կարիերան՝ 2006 թվականին նա վերցրեց «Dillinger Girl» կեղծանունը։ Այդ կեղծանունով նա թողարկել է *«Bang!»* ալբոմը, որը երաժիշտ Ֆրեդերիկո Պելեգրինիի հետ համագործակցության արդյունք է։ 2007 թվականին երգչուհին վերադարձել է իր սոլո կարիերային՝ թողարկելով *«Fraise Vanille» ալբոմը,* ինչի կապակցությամբ կատարել է իր առաջին հյուրախաղային շրջագայությունը Ֆրանսիայի քաղաքներով, շրջագայություն, որն ավարտվեց փարիզյան հայտնի «Բատակլան» թատրոնում  ելույթով։

2010 թվականին Էլենան միացել է ֆրանսիական « Nouvelle Vague » աղջկական երաժշտախմբին, ձայնագրել « *Couleurs sur Paris* » և « *The Singers* » ալբոմները։ Վերջինս դարձել է Էլենայի դեբյուտային անգլալեզու ալբոմը։ Խմբի կազմում մնալով հանդերձ՝ Էլենան շարունակել է իր մենակատարային կարիերան։ 2013 թվականին նա թողարկել է « *Année Zéro* » ալբոմը, որի առանձին սինգլներ բավականին բարձր դիրքեր են գրավել ֆրանսիական չարթերում։ Ալբոմի առաջատար սինգլը դարձած « *Թոմ* » երգը և դրա տեսահոլովակը արժանացան երաժշտական քննադատների բարձր գնահատականին։ 2013 թվականի մայիսին թողարկվեց Էլենայի նոր *«The End of the Story»* սինգլը։

Էլենան շարունակում է որպես դերասանուհի  նկարահանվել ֆիլմերում և հեռուստատեսությամբ։ 2010 թվականին նա խաղացել է « Սրտակերը » ( Վանեսա Պարադիի հետ) և «Մումու» ֆիլմերում, իսկ 2011 թվականին մարմնավորել է Քրիստիան Կլավյեի «Հայրիկներ առանց վատ սովորությունների» կատակերգության գլխավոր հերոսուհու կերպարը։ 2014 թվականին Էլենան իր նորամուտն է նշել ռուսական կինոյում՝ մարմնավորելով Ֆրանսիայի նախագահին « Խոհանոց Փարիզում » կատակերգական ֆիլմում։

## Անձնական կյանք
Էլենա Նոգուեռան ունի մի որդի՝ Թանել Դերարդը (ծն. 1991), ով երաժիշտ է և մոդել։

## Ֆիլմագրություն

## Երկեր
### Մատենագրություն

* Ներքին թշնամին ( *L'Ennemi est à l'intérieur* ), 2002 թ.
* Եվ ես կանգնեցի սեղանին ( *Et je me suis mise à table* ), 2004 թ.
* Եկեք թռչենք դեպի Լուսին ( *Fly me to the Moon* ), 2007 թ

### Սկավառակագրություն
* **1999.** Projet Bikini
* **2001թ.՝** Azul / Ազուլ
* **2004.** Née Dans la Nature / Բնության մեջ ծնվածը
* **2007՝** Fraise Vanille / Ֆրեյզ Վանիլ
* **2013՝** Année Zéro / Աննե Զերո

**Սինգլներ**

* 1989 : *Lunettes noires*
* 1992 : *Rivière des anges*

**Համագործակցությամբ թողարկված ձայնագրություններ**

* 1987 : *La Bamba* ft. Los Portos & Lio
* 1996 : *Ollano* ft. Nouvelle Vague
* 2003 : *L'Héroïne au bain* ft. Olivier Libaux
* 2004 : *Jeux d'amour* / *La Fête* ft. Rodrigo Leão, Beth Gibbons & Sakamoto
* 2005 : *Le Téléfon* on the album *On Dirait Nino*
* 2006 : *Dillinger Girl et Baby Face Nelson* ft. Federico Pellegrini
* 2007 : *Imbécile* ft. Olivier Libaux
* 2007 : *Helena et Rezvani en concert* ft. Serge Rezvani
* 2009 : *Masquez les plumes* ft. Gregory Cerkinsky, Philippe Eveno & Florence Denou
* 2010 : *Theme of Bayonetta: Mysterious Destiny, Fly Me to the Moon*
* 2010 : *So in love* ft. André Manoukian
* 2010 : *C'est pas* ft. François Morel
* 2014 : *Rio-Paris* ft. Natalie Dessay, Agnès Jaoui & Liat Cohen
* 2014 : *Dans la mer aussi il y a des étoiles* ft. Alain Rivet
* 2018 : *Les Parisiennes* ft. Arielle Dombasle, Mareva Galanter & Inna Modja

## Ծանոթագրություններ

## Արտաքին հղումներ
* Էլենա Նոգուեռայի պաշտոնական կայքը
* Էլենա Նոգուեռայի պաշտոնական ալիքը YouTube-ում

Կատեգորիա:1969 ծնունդներ
Կատեգորիա:20-րդ դարի դերասանուհիներ
Կատեգորիա:20-րդ դարի կին գրողներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի կին գրողներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բելգիացի դերասանուհիներ
Կատեգորիա:Բելգիացի երգիչներ
Կատեգորիա:Բելգիացի երգչուհիներ
Կատեգորիա:Բրյուսել քաղաքում ծնվածներ
Կատեգորիա:Դերասանուհիներ այբբենական կարգով
Կատեգորիա:Մայիսի 18 ծնունդներ
Կատեգորիա:Մոդելներ այբբենական կարգով